KHUTBAH PERTAMA
اللهُ أَكْبَرُ ( 3 كالي ) اللهُ أَكْبَرُ ( 3 كالي ) اللهُ أَكْبَرُ ( 2 كالي ) اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا . الحَمْدُ ِللهِ الَّذِى وَفَّقَنَا لِعِبَادَتِهِ . وَجَعَلَ هذَا اليَوْمَ فَرْحًا لِعِبَادِهِ الُمتَّقِيْنَ الَّذِيْنَ فَازُوْا بِصِيَامِ رَمَضَانَ وَقِيَامِهِ .وَأَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ . أَمَّا بَعْدُ …. فَيَا أَيُّهَا المُسْلِمُوْنَ اتَّقُوْا اللهَ حَقَّ تُقَاتِهِ وَلاتمَوُتُنَّ إِلا وَأَنْتُمْ مُسْلِمُوْنَ
إِنَّ الَّذِينَ هُم مِّنْ خَشْيَةِ رَبِّهِم مُّشْفِقُونَ ﴿٥٧﴾ وَالَّذِينَ هُم بِآيَاتِ رَبِّهِمْ يُؤْمِنُونَ ﴿٥٨﴾ وَالَّذِينَ هُم بِرَبِّهِمْ لَا يُشْرِكُونَ ﴿٥٩﴾وَالَّذِينَ يُؤْتُونَ مَا آتَوا وَّقُلُوبُهُمْ وَجِلَةٌ أَنَّهُمْ إِلَىٰ رَبِّهِمْ رَاجِعُونَ ﴿٦٠﴾ أُولَـٰئِكَ يُسَارِعُونَ فِي الْخَيْرَاتِ وَهُمْ لَهَا سَابِقُونَ ﴿٦١﴾
مقصودڽ : سسوڠݢوهڽ اورڠ٢ يڠ سنتياس بيمبڠ دسببکن تاکوت کڤد﴿کمورکاٴن﴾ توهن مريك; دان اورڠ٢ يڠ برايمان کڤد ايات٢ توهن مريك; دان اورڠ٢ يڠ تيدق ممڤرسکوتوکن سسواتو يڠ لاٴين دڠن توهن مريك; دان اورڠ٢يڠ ممبري اڤ يڠ مريك برايکن سدڠ هاتي مريك ݢمنتر کران مريك يقين اکن کمبالي کڤد توهن مريك ; مريك ايتوله اورڠ ٢ يڠ سݢرا مڠرجاکن کباٴيقكن، دان مريکاله اورڠ٢ يڠ مندهولوٴي ڤد منچاڤايڽ
مسلمين دان مسلمات يڠ درحمتي الله،
سلامت هاري راي عيدالفطري دأوچڤکن كفد سلوروە قوم مسلمين دان مسلمات . کيت بارو سهاج ملالوٴي تربية رمضان يڠ مروڤاکن سواتو ڤروسيس دالم ملاهيرکن همبا الله يڠ برتقوى. کيت مڽمبوت هاري راي انتارا ڤراساٴن خَوْف ياٴيت تاکوت سکيراڽ عملن صالح کيت تيدق دتريما دان دوسا کيت بلوم دأمڤوني سهيڠݢ کيت سنتياس چرمت دڠن عمل عبادة دان لبيه برسوڠݢوه دالم مموهون کأمڤونن درڤد الله اݢر کواليتي عملن کيت برتمبه باٴيك بوکن دبوات سمبيل ليوا عاقيبة ترلالو مودە ڤراسن بهاوا اي ميمڠ تله دتريما اوليه الله. بݢيتو جوݢ مستي تيمبول دالم هاتي کيت ڤراساٴن رَجَاء إيأيت بݢيتو برهارڤ اݢر الله منريما سݢالا عمالن صالح دان مڠمڤوني دوسا کيت اݢر کيت لبيه برسماڠت دالم عبادة دان تيدق موده ڤوتوس أسامڠجر کأمڤونن الله توهن مها ڤموره لاݢي ڤڠمڤون. بيلا کيت مميليقكي 2 صفة ترڤوجي اين سڤاستيڽ کيت مڽمبوت هاري راي دڠن عبادة بوکن منچمرکنڽ دڠن ڤروݢريم معصية.
الحسن برکات، “اورڠ مؤمن تله برعمل دمي الله دڠن سموا کطاعتن دان مريك تله برسوڠݢوه-سوڠݢوه ڤدڽ سرتا مريك تاکوت سأندايڽ عمالن مريك دتولق . سسوڠݢوهڽ سأورڠ مؤمن ايت مڠݢابوڠکن أنتارا بربوات بأيك دڠن ڤراسان تاکوت سکيراڽ الله تيدق منريما عملنڽ،سداڠکن أورڠ منافق مڠݢابوڠکن انتارا بربوات بوروق دڠن مراسا امان دري سيقسأن الله.”
عَنْ أَبِي هُرَيْرَةَ ، أَنَّ رَسُولَ اللَّهِ e، قَالَ : ” لَوْ يَعْلَمُ الْمُؤْمِنُ مَا عِنْدَ اللَّهِ مِنَ الْعُقُوبَةِ مَا طَمِعَ بِجَنَّتِهِ أَحَدٌ ، وَلَوْ يَعْلَمُ الْكَافِرُ مَا عِنْدَ اللَّهِ مِنَ الرَّحْمَةِ مَا قَنَطَ مِنْ جَنَّتِهِ أَحَدٌ – رَوَاهُ مُسلِمٌ.
مقصودڽ : سأندايڽ سأورڠ مؤمن مڠتاهوي سيقسا يڠ اد د سيسي الله،مك دي تيدق اکن برهارڤ سديکيت ڤون اونتوق ماسوق شرݢ. دان سأندايڽ اورڠ کافير مڠتهوي رحمة يڠ اد د سيسي الله، مك دي تيدق اکن برڤوتوس أسا سديکيت ڤون اونتوق مماسوقکي شرݢاڽ
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم ايات 1-11 سورة المؤمنون :
قَدْ أَفْلَحَ الْمُؤْمِنُونَ ﴿١﴾ الَّذِينَ هُمْ فِي صَلَاتِهِمْ خَاشِعُونَ ﴿٢﴾ وَالَّذِينَ هُمْ عَنِ اللَّغْوِ مُعْرِضُونَ ﴿٣﴾ وَالَّذِينَ هُمْ لِلزَّكَاةِ فَاعِلُونَ ﴿٤﴾ وَالَّذِينَ هُمْ لِفُرُوجِهِمْ حَافِظُونَ ﴿٥﴾ إِلَّا عَلَىٰ أَزْوَاجِهِمْ أَوْ مَا مَلَكَتْ أَيْمَانُهُمْ فَإِنَّهُمْ غَيْرُ مَلُومِينَ ﴿٦﴾ فَمَنِ ابْتَغَىٰ وَرَاءَ ذَٰلِكَ فَأُولَـٰئِكَ هُمُ الْعَادُونَ ﴿٧﴾ وَالَّذِينَ هُمْ لِأَمَانَاتِهِمْ وَعَهْدِهِمْ رَاعُونَ ﴿٨﴾ وَالَّذِينَ هُمْ عَلَىٰ صَلَوَاتِهِمْ يُحَافِظُونَ ﴿٩﴾ أُولَـٰئِكَ هُمُ الْوَارِثُونَ ﴿١٠﴾ الَّذِينَ يَرِثُونَ الْفِرْدَوْسَ هُمْ فِيهَا خَالِدُونَ
مقصودڽ : سسوڠݢوهڽ برجايله اورڠ-اورڠ يڠ برايمان إيأيت مريك يڠ خشوع دالم سمبهيڠڽ; دان مريك يڠ منجأوهکن ديري دري ڤربواتن دان ڤرکاتان يڠ سيا-سيا; دان مريك يڠ بروسها ممبرسيهکن هرتاڽ ﴿دڠن منونايکن زکاة هرتا ايت﴾ ; دان مريك يڠ منجاݢ کحورمتنڽ، کچوالي کڤداستريڽ اتاو همبا سهايڽ مك سسوڠݢوهڽ مريك تيدق ترچلا: -کمودين، سسياڤا يڠ مڠيڠينكن سلأين دري يڠ دمکين، مك مريکاله اورڠ-اورڠ يڠ ملمڤاوءي باتس; دان مريك يڠ منجاݢ أمانة دان جنجيڽ; دان مريك يڠ تتڤ ممليهارا سمبهيڠڽ; مريك ايتوله اورڠ-اورڠ يڠ برحق مورايثي – يڠ اکن مورايثي شرݢ فردوس ; مريك ککل د دالمڽ
عيدالفطري دڤڠݢيل هاري کمناڠن دان کجايأن باݢي اومت اسلام يڠ برجاي منونايکن سݢالا کواجيڤن ترماسوق ڤواسا رمضان. بيلا دسبوت کجايأن اتاو کمناڠن مك ڤاستي سموا ماهو منداڤتكنڽ. القرءان سنديري بݢيتو باڽق مڽبوت تنتڠ کمناڠن سڤرتي کلمة الفلاح يڠ برمقصودکجايأن سرتا ڤچاهنڽ دسبوت دالم القرءان سباڽق 40 کالي. کلمة الفوز يڠ جوݢ برمقصود کجايأن اتاو کمناڠن سرتا ڤچاهنڽ دسبوت سباڽق 29 کالي. ماله اومة اسلام دسرو دان دڤرايڠتکن اݢر ملڠکه كمرچو کجايأن سکوراڠ-کورڠڽ 10 کالي سهاري ملالوءي لاوڠن اذان ﴿حي على الفلاح﴾ .بݢيتو جوݢ بيلا مڽمبوت هاري راي کيت سام-سام ملأوڠکن کلمة کمناڠن د مان سموا اين بوکن سباݢاي ڤڽدڤ حلوى تليڠا سهاج تتاڤي مستي دحياتي دالم کهيدوڤن أونتوق لبيه برسوڠݢوه دالم مميليقكي صفة اورڠ برجاي برداسرکن نراچ الله يڠ دڽاتاکن دڠن جلس دان ترڤرينچي دالم القرءان تراوتما ملالوءي ايات 1-11 سورة المؤمنون يڠ مڠموکاکن 6 چيري مؤمن يڠ برجاي إيأيت :
چيري]1[ دخشوع دالم صلاة د مان کورڠڽ هوبوڠن مأنسي دڠن الله مڽببکن ڤلباݢاي جناية دان کروسقکن برلاکو. چيري ك [2] منجاوهي ڤرکارا يڠ تيدق برفائده يڠ مروݢيکن ماس دان عمور کيت. کيت بݢيتو بيمبڠ بيلا نفسو دڤوج سهيڠݢ والاو ڤون تۏ سواستاباڽق دکواسا اوليه اورڠ اسلام تتاڤي ڤروݢرام معصية لبيه سوبور بربنديڠ ڤروݢريم برݢونا سڤرتي ڤروݢريم ملاهيرکن ڤڽاڽي کچيل هيڠݢ ڤڽاڽي توابݢيتو منداڤت سمبوتن. تيندقكن کراجأن يڠ ايڠين ملولوسکن ليسين جودي يڠ کدوا تربسر سلڤس ݢنتيڠ دان لبيه ڤاره برستوجو منجادي توان رومه کڤدڤرتنديڠن راتو چنتيق دنيا Miss Universe ڤد اخير اوݢوس ننتي باکل مڠونداڠ لبيه باڽق بلأ درڤد الله . سڤاتوتڽ کراجأن ممڤرکاس دالم ممبينا جاتي ديري مأنسي لبيه اوتام دري سݢالا بينأن يڠ لأين. سأورڠ orientalis برکات: جيك ماهو رونتوهکن سبواه تمدون اتاو مشارکة مك ݢونا 3 چارا إيأيت: [1] رونتوهکن ايکتن ککلوارݢأن د مان بيلا هيلڠڽ کاسيه سايڠ دان ساليڠ حرمت-مڠحرمتي انتارا اهلي کلوارݢ مك تيمبولڽ ڤلباݢاي مسئلة اخلاق دان جناية [2]رونتوهکن سيستيم ڤنديديقكن د مان اکن لاهيرڽ مأنسي يڠ لبيه مڠوتاماکن کبندأن تنڤا مڠهيراوکن اݢام. اخيرڽ کجاهيلن ملارت سهيڠݢ کيس اجران سست دان مرتد سماکين موده مريبق . عبارة کات حكماء’ : جيك ماهو ممبونوه تانمن مك راچونله اکرڽ .جيك ماهو ممبونوه بڠسا مك راچونله سجاره مريك [3]. جاتوهکن چونتوه تلادان مشارکة يڠ برويباوا د مان بيلا هيلڠڽ راس سماڠت اونتوق منچونتوهي نبي محمد e، ڤارا صحابة دان ڤارا علماء مك مأنسي روسق اخلاق دان تيدق ممبري فائدة دنيا اخرة منجادي ڤوجأن مريك. أخيرڽ مريک تڠݢلم دالم خيالن يڠ مروݢيکن
مسلمين دان مسلمات يڠ دحرمتي سکالين،
چيري مؤمين برجاي يڠ ك[3[ مڠلوارکن زکاة د مان عبادة هرتا اين انتارامتلامتڽ اونتوق ملاهيرکن راس برتڠݢوڠجواب دان کاسيه سايڠ کڤد سوداراسأݢام يڠ لأين دسمڤيڠ ممبواڠ سيکڤ بخيل. رمضان لالو هيبوه برکنأن چادڠن اونتوق مندندا ڤندرما دان ڤمينتا صدقة دان مسئلة ݢلنداڠن يڠ مروسقکن ايميج بندارايا. سموا ڤيهق تراوتما بادن يڠ مڠوروس زکاة مستي مڠمبيل برت مڠنأي أݢيهن زکاة کڤد أصنف کران لامن web کراجأن سنديري مڽاتاکن ݢولوڠن مسکين تݢر دالم مشارکة ملايو ڤاليڠ تيڠݢي ايايت 1.1 ڤراتوس بربنديڠ مشارکة چينا 0.1 ڤراتوس دان اينديا 0.3 ڤراتوس. ڤد تاهون 2012 سهاج، اورڠ ملايو تله مندوميناسي تاهڤ کميسکينن نݢارا سباڽق 64.8ڤراتوس
چيري يڠ ک-[4] ممليهارا کمالوان دان کحورمتن ديري د مان مسئله زنا دان انق لوار نکاح ماکين ڤاره سهيڠݢ تيمبالن منتري دالم نݢري ملاڤورکن دڤرليمين باݢايمانا همڤير 90 ڤراتوس کيس جنايه روݢول ممبابيتکن رماج باوه عمور 16 تاهون دڠن ماجوريتي ممبابيتکن اورڠ ملايو اونتوق تاهون 2012 دان2013. ايت بلوم لاݢي دکيرا کيس جناية د مان سهيڠݢ اڤريل 2014اينديكس جنايه دالم نݢارا اياله 14 کيس باݢي ستياڤ جم، 368 کيس جنايه ستياڤ هاري، 2594 کيس ستياڤ ميڠݢو دان 11 023 کيس جنايه ستياڤ بولن. مالڠڽ والاو ڤون کݢاݢالن دمي کݢاݢالن حکومن ڤنجاجه نامون حکوم القرءان تروس دتنتڠ دان دهالڠ.
عبارة کات ابن مسعود :“دتورونکن القرءان کڤد مريك اونتوق دعملکن،مك جاديله ڤڠاجينڽ اونتوق برعمل. سسوڠݢوهڽ سسأورڠ کامو ممباچ القرءان دري ڤرمولأن القرءان سهيڠݢ اخيرڽ، تيدق اد ساتو حروف ڤون يڠ ترتيڠݢل، اڤ يڠ ترتيڠݢل هاڽله عملنڽ.“
فرمان الله دالم ايات 30 سورة الفرقان :
وَقَالَ الرَّسُولُ يَا رَبِّ إِنَّ قَوْمِي اتَّخَذُوا هَـٰذَا الْقُرْآنَ مَهْجُورًا ﴿٣٠﴾
مقصودڽ : دان برکاتله رسول: “واهاي توهنکو سسوڠݢوهڽ قومکو تله منجاديکن القرءان اين سواتو ڤرلمباݢأن يڠ دتيڠݢلکن ، تيدق دڤاکاي”
مسلمين دان مسلمات يڠ درحمتي الله،
چيري مؤمن برجاي يڠ ك[5[ منونايکن أمانة دان جنجي د مان إي سماکين لونتور ڤد اخير زمان سباݢايمان ڤريڠاتن نبي e
إِنَّهَا سَتَأْتِي عَلَى النَّاسِ سِنُونَ خَدَّاعَةٌ، يُصَدَّقُ فِيهَا الْكَاذِبُ، وَيُكَذَّبُ فِيهَا الصَّادِقُ، وَيُؤْتَمَنُ فِيهَا الْخَائِنُ، وَيُخَوَّنُ فِيهَا اْلأَمِينُ، وَيَنْطِقُ فِيهَا الرُّوَيْبِضَةُ، قِيلَ: وَمَـا الرُّوَيْبِضَةُ؟ قَالَ: السَّفِيهُ يَتَكَلَّمُ فِي أَمْرِ الْعَامَّةِ – مسند أحمد
مقصودڽ : سسوڠݢوهڽ اکن داتڠ ڤد مأنسي تاهون-تاهون يڠ ڤنوه دڠن ڤنيڤوان، سأورڠ ڤمبوهوڠ دکاتاکن بنر دان سأورڠ يڠ جوجور دأڠݢڤ بربوهوڠ، سأورڠ ڤڠخيانة دکاتاکن أمانة دان سساورڠ يڠ أمانة دأڠݢڤ خيانة، دان ڤد کتيك ايت رُوَيْبِضَةُ اکن بربيچارا.“ دتاڽکن کڤد بݢيندا،“سياڤاکه رُوَيْبِضَةُ؟ “ بݢيندا منجواب، “اورڠ يڠ ليکيه ﴿تيدق اد علمو﴾بربيچارا تنتڠ اوروسن مأنسي ﴿اومت﴾.
مانکالا چيري يڠ [6]دان تراخير سنتياس ممليهارا صلاة. چيري ڤرتام برکأيتن دڠن صلاة دان چيري تراخير مؤمن برجاي جوݢ برکأيتن دڠن صلاة.اين مروڤاکن إشارت يڠ چوکوڤ جلس منونجوقکن بتاڤ ڤنتيڠڽ صلاة دالم اسلام. صلاة اداله أمانة الله، کمونچق ڤڠعبدين انسان ترهادڤ ڤنچيڤتاڽ.اسلام تيدق مڠإعتراف کجايأن يڠ دچاڤاي اوليه سساورڠ سکيراڽ دي مريميهکن صلاة . اوليه ايت کيت سڤاتوتڽ بيمبڠ جيك بنرڽ تينجاوان سأورڠ توکوه motivasi بهاوا سجملة 80 ڤراتوس اومة اسلام د مليسيا ماسيه تيدق مڽمڤورناکن صلاة ليم وقتو دالم سهاري د مان ݢولوڠن يڠ کراڤ منيڠݢلکن صلاة اين اياله ݢولوڠن ڤارا ڤلاجر سکوله، ݢولوڠن بليا، ڤکرج کيلڠ، اڠݢوتا ڤاسوکن سراݢم دان جوݢ ڤارا ڤنياݢ. 3 هالڠن دالم ملقساناکن عبادة إيأيت : [1] مالس والاوڤون ستياڤ انسان سڠݢوڤ دان بروڤاياملاکوکن عبادة .[2] لمه فيکيرن اتاو تيدق مميليکي تيکد يڠ قوات کران ترڤڠاروە دڠن کهيدوڤن دنيا [3]چڤت براس بوسن ملاکوکن عبادة کران مراس توجوانڽ بلوم ترچاڤاي
ايڠتله باݢايمانا اومة يڠ مڠابايکن صلاة اکن منجادي همبا نفسو
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
فرمان الله دالم ايات 19 سورة الملك :
أَوَلَمْ يَرَوْا إِلَى الطَّيْرِ فَوْقَهُمْ صَافَّاتٍ وَيَقْبِضْنَ ۚ مَا يُمْسِكُهُنَّ إِلَّا الرَّحْمَـٰنُ ۚ إِنَّهُ بِكُلِّ شَيْءٍ بَصِيرٌ
مقصودڽ : ڤاتوتکه مريک منوتوڤ مات دان تيدق ممرهاتيکن ﴿ککواسأن الله ڤد﴾ بوروڠ-بوروڠ يڠ تربڠ د اتس مريك، ﴿سياڤاکه يڠ منجاݢڽکتيک﴾ بوروڠ-بوروڠ ايت مڠمبڠ دان منوتوڤکن سايڤڽ؟ تيدق اد يڠ مناهنڽ ﴿درڤد جاتوه﴾ ملأينکن ﴿ککواسأن﴾ الله يڠ مها ڤموره. سسوڠݢوهڽ دي مها مليهت لاݢي مڠتهوي اکن ستياڤ سسواتو
ستياڤ کالي تيباڽ راي ڤيهق برواجب سيبوق ممبوات کيمڤين ممندو برهيمه اݢرکيت سلامت ڤولڠ برهاري راي کران جومله کمالاڠن سنتياس برتمبه تياڤ کالي موسيم راي . ڤد تاهون اين ڤولا نݢارا دکجوتکن دڠن ناهس اودارا دڠن کجادين کهيلڠن ميستري کاڤل تربڠ MH370 دان تربارو جاتوهڽ MH17 عقيبةدتيمبق د سمڤادن Rusia-Ukraine. سمڤنا هاري مليا اين ماريله کيت سام-سام مڠوچڤکن تعزية کڤد سموا اهلي کلوارݢ مڠسا دان برهارڤ سݢالا ڤڠوروسن جنازة داڤت داوروسکن دڠن باءيك دان سݢرا. کيت جوݢ برهارڤ ڤيهق کراجأن داڤت مڠݢوناکن سݢالاسالوران يڠ تربأيك دالم مڽلسيکن ايسو اين. ڤريستيوا يڠ مڽايت هاتي اين سڤاتوتڽ مڠتوق هاتي کيت تنتڠ کواس الله يڠ منتدبير لاڠيت دان بومي سرتا برکواس ملاکوکن سسواتو مڠيکوت قدرة دان إرادتڽ. بݢيتو جوݢ کماتين ڤاستي اکن منموءي کيت والاو د مان کيت برادا دان اتس کندرأن مان کيت مناءيقكيڽ. جاديله کيت سباݢاي سباٴيك-باٴيك مأنسي اياله اورڠ يڠ سنتياس ايڠت ماتي دان سنتياس برسياڤ دڠن بکلن اخيرة تنڤا مڠيرا موسيم دان تمڤت.
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
KHUTBAH KEDUA
اللهُ أَكْبَرُ ﴿ 3 كالي ﴾ اللهُ أَكْبَرُ ﴿ 3 كالي ﴾ اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا. الحَمْدُ ِللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الأحْزَابَ وَحْدَهُ . أَشْهَدُ أَنْ لاإِلهَ إِلا اللهُ وَحْدَهُ لا شَرِيْكَ لَهُ ، وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ ، اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ .أَمَّا بَعْدُ..فَيَا أَيُّهَا المُسْلِمُوْنَ اتَّقُوْا اللهَ وَأَطِيْعُوْهُ وَاعْلَمُوْا أَنَّ اللهَ يُحِبُّ المُتَّقِيْنَ …فرمان الله دالم ايات ٢٢ سورة الأحزاب :
وَلَمَّا رَأَى الْمُؤْمِنُونَ الْأَحْزَابَ قَالُوا هَـٰذَا مَا وَعَدَنَا اللَّـهُ وَرَسُولُهُ وَصَدَقَ اللَّـهُ وَرَسُولُهُ ۚ وَمَا زَادَهُمْ إِلَّا إِيمَانًا وَتَسْلِيمًا
مقصودڽ : دان ڤد ماس اورڠ٢ يڠ برايمان مليهت تنترا أحزاب, برکاتله مريک: ” اينيله يڠ تله دجنجيکن الله دان رسولڽ کڤد کامي دان بنرله (اڤا يڠ تله دجنجيکن) الله دان رسولڽ “. دان (اڠکاتن تنترا موسوه يڠ مريک ليهت) ايت تيدق ممبري سبارڠ کسن کڤد مريک سلأين درڤد منمبهکن ايمان دان ڤڽرهن ديري مريک بولت٢ کڤد الله
مسلمين دان مسلمات يڠ درحمتي الله
تکبير کمناڠن يڠ دلأوڠکن اداله تندا کجايأن دالم تربية رمضان دان جوݢ سباݢاي motivasi اونتوق مڠولاڠي کمناڠن تنترا اسلام دالم مڠالهکن تنترا برسکوتو کفار.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
سلام عيد الفطري دأوچڤکن کڤد سلوروه قوم مسلمين دان مسلمات.باڽقکن برصدقه اݢر مريك يڠ ممرلوکن بنتوان توروت برݢمبيرا دان زياراهيله سانق ساودارا ڤد هاري يڠ موليا اين باݢي مراڤتکن لاݢي تالي ڤرساودارأن. ربوتله ڤلواڠ اونتوق منمبهکن ساهم اخيرة دڠن برڤواسا انم هاري دبولن شوال باݢي مڽاهوت سبدا نبيe: مَنْ صَامَ رَمَضَانَ ثٌمَّ أَتْبَعَهُ سِتًّا مِنْ شَوَّال كَانَ كَصِيَامِ الَّدهْرِ ( رواه مسلم )
مقصودڽ : سسياڤا يڠ تله برڤواسا فرض رمضان کمودين دإيکوتي ڤولا دڠن برڤواسا 6 هاري د بولن شوال مک اداله ڤاهالاڽ سڤرتي دي برڤواسا سڤنجڠ تاهون .
اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ اللّهُمَّ اغْفِرْ لِلْمُسْلِمِيْنَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ الأحْيَاءِ مِنْهُمْ وَالأمْوَاتِ إِنَّكَ سَمِيْعٌ قَرِيْبٌ مُجِيْبُ الدَّعَوَاتِ وَقَاضِيْ الحَاجَاتِ وَأَلِّفْ بَيْنَ قُلُوْبِهِمْ وَأَصْلِحْ ذَاتَ بَيْنِهِمْ وَانْصُرْهُمْ عَلَى عَدُوِّكَ وَعَدُوِّهِمْ , اللّهُمَّ لا تُسَلِّطْ عَلَيْنَا مَنْ لايَخَافُكَ وَلا يَرْحَمُنَا , اللّهُمَّ انْصُرْ إِخْوَانَنَا المُسْلِمِيْنَ فِى مصر وَفِى فَلَسْطِين وَفِى سوريا وَفِى Myanmar وَفِى تَايْلَنْدِ وَفِى بَلَدِنَا ماليزيا اللّهُمَّ انْصُرِ المُجَاهِدِيْنَ الَّذِيْنَ يُجَاهِدُوْنَ فِي سَبِيْلِكَ فِي كُلِّ زَمَانٍ وَمَكَانٍ . اللّهُمَّ يَا مُنْزِلَ الكِتَابِ وَ يَا مُجْرِيَ السَّحَابِ وَ يَاهَازِمَ الأحْزَابِ اِهْزِمْهُمْ وَانْصُرْنَا عَلَيْهِمْ , اللّهُمَّ عَلَيْكَ بِاليَهُوْدِ وَمَنْ وَالاهُمْ , اللّهُمَّ عَلَيْكَ بِالنَّصَارَى وَمَنْ وَالاهُمْ , اللّهُمَّ عَلَيْكَ بِالهُنَوْدِ وَمَنْ وَالاهُمْ , اللّهُمَّ عَلَيْكَ بِالأمِيرِكَان وَمَنْ وَالاهُمْ , اللّهُمَّ عَلَيْكَ بِالِبرِيطَان وَمَنْ وَالاهُمْ , اللّهُمَّ عَلَيْكَ بِأَحْزَابِ المُشْرِكِيْنَ الطَّاغِيْنَ الظَّالِمِيْنَ وَمَنْ وَالاهُمْ , اللّهُمَّ دَمِّرْهُمْ تَدْمِيْرًا وَ تَبِّرْهُمْ تَتْبِيْرًا وَاجْعَلْهُمْ هَبَاءً مَنْثُوْرًا اللّهُمَّ انْصُرْ مَنْ نَصَرَ دِيْنَكَ وَاخْذُلْ مَنْ خَذَلَ دِيْنَكَ , اللّهُمَّ أَعِزَّ الإسْلامَ وَالمُسْلِمِيْنَ وَأَذِّلَّ الشِّرْكَ وَالمُشْرِكِيْنَ وَدَمِّرْ أَعْدَاءَ الدِّيْنِ وَانْصُرْ عِبَادَكَ المُؤْمِنِيْنَ . اللَّهُمَّ إِنِّا نعُوذُبِكَ مِنْ البَرَصِ، وَالجُنُونِ، وَالجُذَامِ، وَمِنْ سَيِّءِ الأَسْقَامِ تَحَصَّنَّا بِذِى الْعزَّةِ وَالْجَبَرُوْتِ وَاعَتَصَمْنَا بِرَبِّ الْمَلَكُوْتِ وَتَوَكَّلْنَا عَلَى الْحَيِّ الَّذِى لاَ يَمُوْتُ اللّهُمَّ اصْرِفْ عَنَّا هَذا الْوَبَاءَ وَقِنَا شَرَّ الرَّدَى وَنَجِّنَا مِنَ الطَّعْنِ والطَّاعُوْنِ وَالْبَلاَءِ بِلُطْفِكَ يَا لَطِيفُ يَا خَبِيْرُ إِنَّكَ عَلَى كُلِّ شَيْءٍ قَدِيْرٌ اللّهُمَّ تَقَبَّلْ مِنَّا صَلاتَنَا وَصِيَامَنَا وَقِيَامَنَا وَزَكَاتَنَا وَجَمِيْعَ حَسَنَاتِنَا وَاجْعَلْهَا خَالِصَةً لِوَجْهِكَ الكَرِيْم . رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ . سبُحْاَنَكَ اللّهُمَّ وَتَحِيَّتُهُمْ فِيْهَا سَلامٌ وَآخِرُ دَعْوَاهُمْ أَنِ الحَمْدُ ِللهِ رَبِّ العَالَمِيْنَ
zsm_Latn knc_Arab knc_Arab bjn_Arab ace_Arab bjn_Arab bjn_Arab knc_Arab bjn_Arab knc_Arab snd_Arab knc_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab snd_Arab knc_Arab bjn_Arab ace_Arab bjn_Arab knc_Arab bjn_Arab bjn_Arab bjn_Arab knc_Arab snd_Arab knc_Arab bjn_Arab bjn_Arab knc_Arab zsm_Latn knc_Arab knc_Arab bjn_Arab ace_Arab ace_Arab knc_Arab bjn_Arab bjn_Arab knc_Arab